James May, fostul prezentator Top Gear, a comparat Dacia Sandero cu o bicicletă.
James May, fost prezentator Top Gear, a condus din nou Dacia Sandero. May a comparat noul Sandero cu o…bicicletă. May: "E superioară bicicletei mele de 10.000$". James May: "Sandero este o mașină completă". Fostul prezentator Top Gear a mai spus că Sandero "câștigă la confort". Prețul de pornire al Sandero în UK este de 8.000 lire.
Cine câștigă între noua Dacia Sandero și…o bicicletă?! E întrebarea la care a ținut să răspundă unul dintre cei mai celebri prezentatori TV din Marea Britanie.James May, fost prezentator Top Gear, s-a urcat într-un Sandero după 11 ani. Prima dată a făcut-o alături de Richard Hammond și Jeremy Clarkson în România.May prezintă acum o emisiune auto pe YouTube, Drive Tribe. A vrut să vadă dacă un Sandero nou de 10.000 de lire e la fel de bun precum bicicleta sa care valorează aceiași bani."Fără îndoială, ai mai multe de banii aceștia cu noua Dacia. Mai mult spațiu, mai multă putere, mai mult oțel, mai multă sticlă, mai mult cauciuc. Peste o tonă de lucruri la același preț precum această bicicletă de 7 kilograme. Pe de altă parte, într-un Sandero, să fim sinceri, nimeni nu va vrea să vorbească cu tine. E o afacere bună, dar nu îți aduce prieteni noi. S-ar putea să rămâi singur", a spus James May.